text: Gammeldags ovne fra Christiansfeld hitter
  26 januar 2015 kl. 07.14
  En ung ovnsætter fra Christiansfeld har stor succes med sin karriere. De gammeldags Christiansfelderovne, som han har som speciale, er populære som aldrig før. Fra hele Danmark er der bud efter det gamle håndværk.
  Når man lever af at sælge gammeldags, håndbyggede kakkelovne, går det op og ned. Det ved Hans Dines Smidt fra Christiansfeld alt om.
  Han er 9. generation i familie-forretningen, som han har overtaget fra sin far.
  Gennem årene har familien måttet tage andet arbejde for at få det til at løbe rundt. Men sådan er det ikke mere.
  - Jeg arbejder ofte 10-12 timer om dagen. Indimellem også i weekenderne for at kunne følge med ordrene, fortæller Hans Dines Schmidt.
  Ovnene, han bygger er efter gammeldags forbillede - og en del af dem bliver opført med kakler fra de oprindelige christiansfelderovne, som hans forfædre satte op.
  Læs mere om ovnsætternes historie på Christiansfeldercenterets hjemmeside.
  Du kan høre meget mere om, hvordan de oprindelige Christiansfelderovne blev til i "Naboer". Det er på TV SYD+ klokken 15.00 og 19.55.
  Se ovnsætterens egen hjemmeside - og læs om kakkelovnenes historie.
  link
  link
  